Pamaréntah Arab Saudi medharaké pamenging sawetara wektu kanggo ibadah umrah warga saka jaban rangkah wiwit 27 Februari 2020. Ancas saka pamenging iku kanggo nyuda sumebaré COVID-19. Panutupan ibadah umrah durung mangerti kapan dipungkasi. Sapa waé kang nyekel visa jaban rangkah lan negara-negara kang nandang COVID-19 diwurungaké kanggo mlebu Arab Saudi. Sakliyané iku, negara-negara sakiwa tengené Arab Saudi ora bisa mlebu ing negara iku. Ing tanggal 29 Fèbruari 2020, Mentri Jaban Rangkah Arab Saudi mbiyawarakaké nutup kanggo para jamaah umrah saka negara Teluk Arab. Panutupan iki namung sawetara wektu, ancasé kanggo nyuda sumebaré pandhémi COVID-19. 